Diari Oficial de la Generalitat Valenciana


Sumari del DOGV 5165, del 29-12-2005 (2005/14935)

Informació pública del programa d'actuació integrada de la unitat d'actuació número 29 del Pla General d'Ordenació Urbana d'Elda.
---------------------------------------------------------------------------------------------------------------------------------

### Dades del document

Número de DOGV
:   5165

Data del DOGV
:   29-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14524


Organisme emissor
:   Costanova, SA

Tipus de document
:   Anunci

Informació pública del programa d'actuació integrada de la unitat d'actuació número 29 del Pla General d'Ordenació Urbana d'Elda. [2005/F14314]
  
Mitjançant aquest edicte s'anuncia l'obertura del període d'informació pública per un termini de 20 dies, comptadors a partir de la publicació de l'últim anunci en el Diari Oficial de la Generalitat Valenciana, de la documentació de la proposta de programa d'actuació integrada de la unitat d'actuació número 29 del Pla General d'Ordenació Urbana d'Elda per la mercantil Costanova, SA, de nacionalitat espanyola, amb domicili a Alacant, carrer de Felipe Bergé, número 4, i CIF A-03122082.
  
L'alternativa tècnica presentada està integrada per la documentació següent:
  
- Memòria de programa per al desenvolupament de l'actuació integrada de la unitat d'actuació número 29.
  
- Projecte d'urbanització de la unitat d'actuació número 29.
  
La documentació citada es trobarà exposada al públic a la notaria de Luis López Sanz, on podrà ser consultada de dilluns a divendres de 10.00 a 14.00 hores.
  
Dins del termini de 20 dies comptats a partir de la publicació de l'últim anunci, qualsevol persona podrà comparéixer a la notaria esmentada per a obtenir còpia de l'acta notarial de protocol·lització o sol·licitar que se li mostre aquesta.
  
Igualment, es podran consultar a l'Ajuntament d'Elda les actuacions derivades de la documentació dipositada en aquest, així com presentar al·legacions a l'alternativa tècnica exposada al públic per un període de 20 dies des de la publicació en el Diari Oficial de la Generalitat Valenciana d'aquest edicte. Es fa constar la possibilitat de presentar a l'ajuntament, tant alternatives tècniques que vulguen competir amb l'exposada al públic, com a proposicions juridicoeconòmiques per a executar qualsevol de les alternatives, tot d'acord amb els articles 45, 46 i 48 de la Llei 6/1994, Reguladora de l'Activitat Urbanística.
  
Es posa de manifest, a més, que s'han practicat les notificacions requerides als titulars cadastrals, de conformitat amb el que s'establix en l'apartat C de l'article 48, així com en l'article 46.3 de la Llei 6/1994, i que aquest escrit servirà per a corregir qualsevol defecte en que s'haguera pogut incórrer amb la pràctica de les notificacions. Valdrà, igualment, per a notificar a aquells titulars cadastrals que siguen desconeguts, d'acord amb el que s'establix en l'article 59 de la Llei 30/1992.
  
La relació de titulars segons el Cadastre de la unitat d'actuació UA número 29 és la següent:
  
Ajuntament d'Elda, amb domicili a la plaça de la Constitució, núm. 1.
  
Ref. cadastral: 1716002.
  
Desconegut.
  
Ref. cadastral: 1916801.
  
Desconegut.
  
Ref. cadastral: 1817001.
  
Els titulars reals de la unitat d'actuació són els que s'adjunten a continuació:
  
Darrax SL, amb domicili a Alacant, carrer de Felipe Bergé, número 4.
  
Ajuntament d'Elda, amb domicili a la plaça de la Constitució, núm. 1.
  
Si durant els primers 10 dies d'exposició al públic alguna persona es comprometera a presentar una alternativa tècnica substancialment diferent a la inicial i prestara la corresponent caució, el termini s'ampliarà per altres 20 dies, de conformitat amb el que s'establix en l'article 48.3 en relació amb l'article 46.4.
  
Dins del termini de cinc dies comptats des de la conclusió del període d'informació pública, hauran de presentar-se davant l'Ajuntament d'Elda, en plica tancada, proposicions juridicoeconòmiques, amb la documentació determinada en els apartats C i D de l'article 32 de la Llei 6/1994, Reguladora de l'Activitat Urbanística.
  
L'acte d'obertura de pliques tindrà lloc el següent dia hàbil a la conclusió del termini per a presentar-les a l'ajuntament, sempre que s'haja acreditat fefaentment el compliment del tràmit previst en l'article 48.1 de la Llei Reguladora de l'Activitat Urbanística. Del seu desenvolupament i resultat s'alçarà acta, sota fe pública i davant dos testimonis. Totes les actuacions podran ser objecte de consulta i al·legació pels interessats al llarg dels 10 dies següents al d'obertura de pliques. Els competidors, al llarg d'aquest període podran associar-se unint les seues proposicions.